

**Қазақстан Республикасында А (Н1 N1) тұмауының пайда болуына және таралуына жол бермеу жөніндегі іс-шаралар жоспарын бекіту туралы**

Қазақстан Республикасы Премьер-Министрінің 2009 жылғы 15 мамырдағы N 70-ө Өкімі

      Қазақстан Республикасының аумағында А (Н1N1) тұмауының пайда болуына және таралуына жол бермеу жөнінде уақтылы шаралар қабылдау мақсатында:
  
      1. Қоса беріліп отырған Қазақстан Республикасында А (Н1N1) тұмауының пайда болуына және таралуына жол бермеу жөніндегі іс-шаралар жоспары бекітілсін.
  
      2. Осы өкімнің орындалуын бақылау Қазақстан Республикасы Премьер-Министрінің орынбасары С.Н. Ахметовке жүктелсін.

*Премьер-Министр                                      К. Мәсімов*

Қазақстан Республикасы 
  
Премьер-Министрінің  
  
2009 жылғы 15 мамырдағы
  
N 70-ө өкімімен    
  
бекітілген

**Қазақстан Республикасында А (Н1N1) тұмауының пайда болуына және таралуына жол бермеу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| **Р/с N** | **Іс-шаралар** | **Аяқталу нысаны** | **Жауапты орындаушылар** | **Орындау мерзімдері** | **Болжамды шығыстар\*** |
| **1** | **2** | **3** | **4** | **5** | **6** |
| **А (Н1N1) тұмауымен науқастанған кездегі санитариялық-эпидемиологиялық мониторингілеу, ахуалды бағалау, халыққа медициналық көмек көрсетуді ұйымдастыру** | | | | | |
| 1 | А (Н1N1) тұмауының таралуы және Қазақстан Республикасының тұрғындары арасында науқастану жағдайлары бойынша ахуалды санитариялық-эпидемиологиялық мониторингілеуді қамтамасыз ету | Қазақстан Республикасының Үкіметіне ақпарат | ДСМ | Ай сайын | Талап етілмейді |
| 2 | Қазақстан Республикасының Мемлекеттік шекарасындағы санитариялық-карантиндік пункттердің А (Н1N1) тұмауымен науқастанғанына күдік туған адамдарды уақтылы анықтау жөніндегі тиімді жұмысын қамтамасыз ету | Қазақстан Республикасының Бас мемлекеттік санитарлық дәрігерінің қаулысы | ДСМ | 2009 жылғы мамыр | Талап етілмейді |
| 3 | А (Н1N1) тұмауымен науқастанғанына күдік туған адамдарды шұғыл диагностикалауды қамтамасыз ету | Қазақстан Республикасының Үкіметіне ақпарат | ДСМ | 2009 жылғы мамыр | - |
| 4 | Медициналық ұйымдардың А (Н1N1) тұмауымен науқастанғандарға, оның ішінде халықтың жаппай науқастануы кезеңінде медициналық көмек көрсетуге дайындығын қамтамасыз ету | Қазақстан Республикасының Үкіметіне ақпарат | ДСМ | 2009 жылғы мамыр | Талап етілмейді |
| 5 | Қазақстан Республикасының Мемлекеттік шекарасы арқылы өткізу пункттерінің медициналық қызметкерлерін, қызметкерлерін, Дүниежүзілік денсаулық сақтау ұйымы ұсынған жеке қорғану құралдарымен (респираторлармен) қамтамасыз ету | Қазақстан Республикасының Үкіметіне ақпарат | ДСМ | 2009 жыл | - |
| 6 | Мемлекеттік медицина ұйымдарын А (Н1N1) тұмауының ошақтарын жою үшін дезинфекциялаушы құралдармен қамтамасыз ету | Қазақстан Республикасының Үкіметіне ақпарат | ДСМ | 2009 жыл | - |
| 7 | А (Н1N1) тұмауымен жаппай науқастану жағдайына халықтың 70%-ы үшін жеке қорғану құралдарының (медициналық 4 қабатты бетперде) қорын қамтамасыз ету | Қазақстан Республикасының Үкіметіне ақпарат | ДСМ | 2009 жыл | - |
| 8 | Ахуалды талдау және А (Н1N1) тұмауымен науқастану ошақтарын жою жөнінде шұғыл шаралар қабылдау бойынша ведомствоаралық, оның ішінде халықаралық ұйымдардың және Тәуелсіз Мемлекеттер Достастығы елдерінің қатысуымен өзара іс-қимылды ұйымдастыру | Қазақстан Республикасының Үкіметіне ақпарат | ДСМ, АШМ, ТЖМ, ІІМ, ККМ, Қаржымині, СІМ, ҰҚК (келісім бойынша) | 2009 жыл | Талап етілмейді |
| **2. Эпизоотиялық мониторинг, ахуалды бағалау, ветеринариялық іс-шараларды ұйымдастыру** | | | | | |
| 9 | Олар мекендейтін жерлердегі түрлі жабайы фаунаны (жабайы қабандар) қоса алғанда, жеке ауладағы және шаруашылық жүргізуші субъектілердегі шошқа малының эпизоотиялық мониторингін ұйымдастыру | Қазақстан Республикасының Үкіметіне ақпарат | АШМ | Ай сайын | Талап етілмейді |
| 10 | Шошқа малын ұстауды және оның қозғалысын шошқа шаруашылығының өнімдері мен шикізатын сатуды және сақтауды ветеринариялық бақылауды күшейту | Қазақстан Республикасының Үкіметіне ақпарат | АШМ | 2009 жылғы мамыр | Талап етілмейді |
| 11 | Жоғары патогенді құс тұмауының алдын алу және оған қарсы күрес шаралары бойынша іс-қимылды үйлестіретін облыстық және аудандық (қалалық) штабтарға Қазақстан Республикасының аумағына А (Н1N1) тұмауының әкелінуіне және таралуына жол бермеу жөніндегі ұқсас міндеттерді беру жолымен олардың жұмысын жандандыру | Қазақстан Республикасының Үкіметіне ақпарат | АШМ | 2009 жылғы мамыр | Талап етілмейді |
| 12 | А (Н1N1) тұмауының диагнозын қою бойынша ветеринариялық зертханалардың мамандарын даярлау | Қазақстан Республикасының Үкіметіне ақпарат | АШМ | 2009 жылғы мамыр | Талап етілмейді |
| 13 | Мемлекеттік шекара арқылы өткізілетін шошқа малынан және шошқа шаруашылығы өнімдерінен биоматериалдар алуды және оны зерттеу үшін Қазақстан Республикасы Білім және ғылым министрлігінің "Биологиялық қауіпсіздік проблемалары ғылыми-зерттеу институты" еншілес мемлекеттік кәсіпорнына жеткізуді ұйымдастыру | Қазақстан Республикасының Үкіметіне ақпарат | АШМ, БҒМ | 2009 жыл | - |
| 14 | Зертханалық зерттеулер үшін арнайы диагностикалық жиынтықтар сатып алу | Қазақстан Республикасының Үкіметіне ақпарат | БҒМ, АШМ, ДСМ | 2009 жыл | - |
| 15 | Тұмаудың Қазақстан Республикасының аумағында айналып жүретін вирустарының геномды дәйектілігінің банкін құру | Қазақстан Республикасының Үкіметіне ақпарат | БҒМ | 2009 жыл | - |
| **3. Шектеу іс-шаралары** | | | | | |
| 16 | Қазақстан Республикасының аумағына А (Н1N1) тұмауы бойынша қолайсыз елдерден етті және ет өнімдерін импорттауға байланысты шектеу енгізу | Қазақстан Республикасының Үкіметіне ақпарат | АШМ | 2009 жыл | Талап етілмейді |
| 17 | "Ветеринария саласындағы нормативтік құқықтық кесімдерді бекіту туралы" Қазақстан Республикасы Үкіметінің 2003 жылғы 28 сәуірдегі N 407 қаулысына толықтыру енгізу | Қазақстан Республикасының Үкіметі қаулысының жобасы | АШМ | 2009 жылғы мамыр | Талап етілмейді |
| 18 | Ел аумағына А (Н1N1) тұмауы вирусының әкелінуін болдырмау мақсатында Қазақстан Республикасының Мемлекеттік шекарасында жолаушылар мен жүктерді санитариялық-карантиндік және ветеринариялық-санитариялық бақылауды күшейту | Қазақстан Республикасының Үкіметіне ақпарат | ДСМ, АШМ, ККМ, Қаржымині, ҰҚК | 2009 жылғы мамыр | Талап етілмейді |
| 19 | Мемлекеттік шекараны кесіп өтетін жерлерде (халықаралық әуежайларда, темір жол және автомобиль өткелдерінде) шет елдерден келгендердің арасынан науқастанғандар анықталған жағдайда обсервациялық лагерьлерді орналастыруға арналған орындарды белгілеу | Қазақстан Республикасының Үкіметіне ақпарат | ДСМ, ТЖМ, АШМ, ККМ, Қаржымині, жергілікті атқарушы органдар | 2009 жылғы мамыр | Талап етілмейді |
| 20 | Туристік фирмаларға халықтың А (Н1N1) тұмауымен науқастануы тіркелген елдерге туристердің сапарларын шектеуге өтінішпен үндеу тарату | Қазақстан Республикасының Үкіметіне ақпарат | ТСМ | 2009 жылғы мамыр | Талап етілмейді |
| **4. Халық арасындағы санитариялық-ағарту жұмысы** | | | | | |
| 21 | Тұрғындар, мемлекеттік органдар үшін адамдардың науқастануы және жануарлардың ауруы анықталған жағдайда әрекет ету жөніндегі жадынама әзірлеу. Оларды көбейтуді және таратуды қамтамасыз ету | Қазақстан Республикасының Үкіметіне ақпарат | ДСМ, АШМ | 2009 жыл | - |
| 22 | Көліктік бақылау органдарының қызметкерлеріне А (Н1N1) тұмауының алдын алу және оның таралуын болдырмау шаралары жөнінде нұсқау беру | Қазақстан Республикасының Үкіметіне ақпарат | ДСМ, АШМ, ККМ | Ай сайын | Талап етілмейді |
| 23 | Көліктік бақылау бекеттерінде Қазақстан Республикасының аумағында А (Н1N1) тұмауы індетінің алдын алу және таралу қаупін болдырмау бойынша тасымалдаушылар мен жолаушылар арасында түсіндіру жұмысы | Қазақстан Республикасының Үкіметіне ақпарат | ККМ | Ай сайын | Талап етілмейді |
| 24 | А (Н1N1) тұмауының таралуын болдырмау жөніндегі көрнекі үгіттеулерді орналастыруды ұйымдастыру, сондай-ақ жолаушыларға дауыс зорайтқыш байланыспен А (Н1N1) тұмауының алдын алу мәселелері жөнінде ақпарат беру | Қазақстан Республикасының Үкіметіне ақпарат | ККМ, жергілікті атқарушы органдар | Ай сайын | Талап етілмейді |
| 25 | Халық арасында А (Н1N1) тұмауының пайда болуының алдын алу және оған жол бермеу мәселелерін бұқаралық ақпарат құралдарында ақпараттық жариялау | Қазақстан Республикасының Үкіметіне ақпарат | МАМ | Ай сайын | Талап етілмейді |

**Ескертпе:**
  
      1) \*қаржыландыру адамдардың денсаулығы мен өміріне қауіп төнген жағдайлар туындаған кезде заңнамада белгіленген тәртіппен Қазақстан Республикасы Үкіметінің резерві есебінен жүзеге асырылатын болады.
  
      2)
**аббревиатуралардың толық жазылуы:**
  
Қаржымині - Қазақстан Республикасы Қаржы министрлігі
  
МАМ - Қазақстан Республикасы Мәдениет және ақпарат министрлігі
  
БҒМ - Қазақстан Республикасы Білім және ғылым министрлігі
  
АШМ - Қазақстан Республикасы Ауыл шаруашылығы министрлігі
  
ККМ - Қазақстан Республикасы Көлік және коммуникация министрлігі
  
ТЖМ - Қазақстан Республикасы Төтенше жағдайлар министрлігі
  
ІІМ - Қазақстан Республикасы Ішкі істер министрлігі
  
ДСМ - Қазақстан Республикасы Денсаулық сақтау министрлігі
  
СІМ - Қазақстан Республикасы Сыртқы істер министрлігі
  
ТСМ - Қазақстан Республикасы Туризм және спорт министрлігі
  
ҰҚК - Қазақстан Республикасы Ұлттық қауіпсіздік комитеті

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК